CELEX: 32012R0489
Language: lv
Date: 2012-06-08 00:00:00
Title: Komisijas Īstenošanas regula (ES) Nr. 489/2012 ( 2012. gada 8. jūnijs ), ar ko nosaka īstenošanas noteikumus attiecībā uz to, kā piemērojams 16. pants Eiropas Parlamenta un Padomes Regulā (EK) Nr. 1925/2006 par vitamīnu un minerālvielu, un dažu citu vielu pievienošanu pārtikai  Dokuments attiecas uz EEZ

9.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 150/71
            
         KOMISIJAS ĪSTENOŠANAS REGULA (ES) Nr. 489/2012
   (2012. gada 8. jūnijs),
   ar ko nosaka īstenošanas noteikumus attiecībā uz to, kā piemērojams 16. pants Eiropas Parlamenta un Padomes Regulā (EK) Nr. 1925/2006 par vitamīnu un minerālvielu, un dažu citu vielu pievienošanu pārtikai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1925/2006 par vitamīnu un minerālvielu, un dažu citu vielu pievienošanu pārtikai (1) un jo īpaši tās 16. pantu,
   tā kā:
   
               (1)
            
            
               Regulas (EK) Nr. 1925/2006 16. pants paredz, ka Komisijai līdz 2013. gada 1. jūlijam jāiesniedz Eiropas Parlamentam un Padomei ziņojums par minētās regulas piemērošanas sekām. Saistībā ar minēto dalībvalstīm jāiesniedz Komisijai attiecīgā nepieciešamā informācija.
            
         
               (2)
            
            
               Minētajai informācijai, kas dalībvalstīm jāiesniedz, būtu jāattiecas uz tādas pārtikas tirgus attīstību, kam pievienoti vitamīni un minerālvielas, tostarp iekļaujot datus par tirgus tendencēm pēc tam, kad Savienības līmenī harmonizēta kārtība attiecībā uz vitamīnu un minerālvielu pievienošanu pārtikai.
            
         
               (3)
            
            
               Attiecīgajai informācijai būtu jāietver tādas pārtikas patēriņa modeļi, kam pievienoti vitamīni un minerālvielas, un informācija par iedzīvotāju uzņemtajiem vitamīniem un minerālvielām, vajadzības gadījumā sīkāk izdalot atsevišķas iedzīvotāju grupas. Tostarp būtu jānorāda informācija par to, kā mainījušies ēšanas paradumi pēc tam, kad harmonizēta vitamīnu un minerālvielu pievienošana pārtikai.
            
         
               (4)
            
            
               Attiecīgajai informācijai, kas dalībvalstīm jāiesniedz, būtu jāietver arī dati par tādu vielu pievienošanu pārtikai, kas nav vitamīni un minerālvielas, tostarp arī uztura bagātinātājiem, kas definēti Eiropas Parlamenta un Padomes 2002. gada 10. jūnija Direktīvā 2002/46/EK par dalībvalstu tiesību aktu tuvināšanu attiecībā uz uztura bagātinātājiem (2). Minētajai informācijai būtu jāietver dati par šādas pārtikas patēriņu un pievienoto vielu daudzumiem, kā arī par visiem valsts pasākumiem (gan tiesību aktiem, gan cita veida pasākumiem), kas pieņemti vai veikti, lai ierobežotu vai aizliegtu dažu citu vielu lietošanu pārtikā.
            
         
               (5)
            
            
               Ar šiem īstenošanas noteikumiem būtu jāizveido saraksts, kurā uzskaitīta nepieciešamā informācija, kas dalībvalstīm jāapkopo un jāiesniedz Komisijai, kā arī jāparedz vienots informācijas noformēšanas formāts.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Darbības joma
   Šī regula paredz īstenošanas noteikumus par Regulas (EK) Nr. 1925/2006 16. panta piemērošanu un jo īpaši par attiecīgās nepieciešamās informācijas sniegšanu Komisijai, ko dalībvalstis veic nolūkā novērtēt Regulas (EK) Nr. 1925/2006 piemērošanas sekas.
   2. pants
   Attiecīgā informācija
   1.   Dalībvalstis līdz 2012. gada 1. jūlijam sniedz Komisijai attiecīgo nepieciešamo informāciju, konkrētāk, saistībā ar šādiem jautājumiem:
   
               a)
            
            
               pārtikas, kam pievienoti vitamīni un minerālvielas, tirgus attīstība attiecīgajā valstī kopš Regulas (EK) Nr. 1925/2006 piemērošanas sākuma dienas;
            
         
               b)
            
            
               tādas pārtikas patēriņa modeļi, kam pievienoti vitamīni un minerālvielas;
            
         
               c)
            
            
               iedzīvotāju uzņemtās vitamīnu un minerālvielu devas;
            
         
               d)
            
            
               vielu, kas nav vitamīni un minerālvielas, pievienošana pārtikai, tostarp arī uztura bagātinātājiem, kas definēti Direktīvas 2002/46/EK 2. panta a) punktā; informāciju par šādas pārtikas patēriņa modeļiem, kā arī par pārtikai un uztura bagātinātājiem pievienotajiem šo vielu daudzumiem.
            
         2.   Attiecīgā nepieciešamā informācija, kas minēta 1. punktā un ko dalībvalstis sniedz Komisijai, ietver vismaz šīs regulas I pielikumā uzskaitīto informāciju.
   Attiecīgo nepieciešamo informāciju un ar to saistītos datus iesniedz Komisijai atbilstīgi šīs regulas II pielikumā noteiktajam formātam.
   3.   Dalībvalstis informē Komisiju, ja kāda I pielikumā minētās informācijas daļa nav pieejama vai jebkādu citu iemeslu dēļ nevar tikt iesniegta Komisijai līdz 2012. gada 1. jūlijam.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 8. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 404, 30.12.2006., 26. lpp.
   
      (2)  OV L 183, 12.7.2002., 51. lpp.
   
      I PIELIKUMS
      
         Attiecīgā nepieciešamā informācija, ko dalībvalstis sniedz Regulas (EK) Nr. 1925/2006 īstenošanas rezultātu novērtēšanas nolūkam
      
      
                  A.
               
               
                  Informācija par pārtikas, kam pievienoti vitamīni un minerālvielas, tirgus attīstību attiecīgajā valstī ietver šādus datus:
                  
                              1)
                           
                           
                              vispārīgu informāciju par valsts tirgu, tostarp par konkrētas pārtikas vai pārtikas kategoriju tirgus daļu;
                           
                        
                              2)
                           
                           
                              informāciju par valsts tirgus attīstības tendencēm.
                           
                        1. un 2. punktā minētā informācija ietver datus par pārtiku, kas satur visbiežāk pievienotos vitamīnus un minerālvielas, kā arī informāciju par pārtikai pievienoto vitamīnu un minerālvielu daudzumiem. Šādus datus var iegūt no tirdzniecībā pieejamiem tirgus ziņojumiem, valsts uzraudzības pasākumiem un citiem atbilstīgiem un precizētiem avotiem.
               
            
                  B.
               
               
                  Informācija par tādas pārtikas patēriņa modeļiem, kam pievienoti vitamīni un minerālvielas, ietver šādus datus:
                  
                              1)
                           
                           
                              informāciju visas populācijas griezumā, vajadzības gadījumā sīkāk izdalot atsevišķas iedzīvotāju grupas, par konkrētas tādas pārtikas vai tās kategoriju, kam pievienoti vitamīni un minerālvielas, patēriņa modeļiem, kā arī šādu informāciju attiecībā uz pārtiku, kas satur visbiežāk pievienotos vitamīnus un minerālvielas, un datus par pārtikai pievienoto vitamīnu un minerālvielu daudzumiem;
                           
                        
                              2)
                           
                           
                              informāciju, kuras avots ir reprezentatīvi attiecīgās valsts apsekojumi par patēriņu uzturā, datus, kuru avots ir akadēmiski pētījumi un citi atbilstīgi un precizēti avoti, tostarp informāciju par uztura apsekojumu metodiku, piemēram, uztura novērtējuma metodiku, un novērtētajām iedzīvotāju apakšgrupām un vecuma grupām;
                           
                        
                              3)
                           
                           
                              informāciju par jebkādām novērotām vispārējo uztura paradumu pārmaiņām un pārtikas patēriņa tendencēm attiecībā uz pārtiku, kam pievienoti vitamīni un minerālvielas, un jo īpaši tām pārmaiņām, ko varētu saistīt ar Regulas (EK) Nr. 1925/2006 piemērošanu. Dalībvalstis pamato novērotās pārmaiņas ar sīkākiem datiem, tostarp precizē bāzes datus, kas attiecībā uz pārtiku, kam pievienoti vitamīni un minerālvielas, izmantoti agrākā un pašreizējā pārtikas patēriņa salīdzināšanai.
                           
                        
            
                  C.
               
               
                  Informācija par uzņemtajām vitamīnu un minerālvielu devām ietver šādus datus:
                  
                              1)
                           
                           
                              informāciju par iedzīvotāju uzņemtajām vitamīnu un minerālvielu devām, vajadzības gadījumā izdalot datus par atsevišķām iedzīvotāju grupām. Šo informāciju iegūst no datu avotiem, kas minēti šā pielikuma B daļas 2. punktā;
                           
                        
                              2)
                           
                           
                              informāciju par jebkādām novērotām pārmaiņām attiecībā uz uzņemtajām vitamīnu un minerālvielu devām, tostarp par tendencēm, kas varētu būt saistītas ar Regulas (EK) Nr. 1925/2006 piemērošanu. Dalībvalstis sniedz sīkākus datus, kas pamato novērotās pārmaiņas, tostarp precizē bāzes datus, kuri izmantoti, lai salīdzinātu, kādas vitamīnu un minerālvielu devas uzņemtas pirms un pēc Regulas (EK) Nr. 1925/2006 piemērošanas sākuma datuma.
                           
                        
            
                  D.
               
               
                  Informācija par tādu vielu pievienošanu pārtikai, kas nav vitamīni un minerālvielas, ietver šādus datus:
                  
                              1)
                           
                           
                              informāciju par tādas pārtikas tirgu konkrētajā valstī, kam pievienotas dažas citas vielas, tostarp par konkrētas pārtikas vai pārtikas kategoriju tirgus daļu;
                           
                        
                              2)
                           
                           
                              informāciju par Direktīvas 2002/46/EK 2. panta a) punktā definēto uztura bagātinātāju tirgu attiecīgajā valstī;
                           
                        
                              3)
                           
                           
                              tādu informāciju par pārtikai visbiežāk pievienotajām vielām, kuras pamatā ir dati, kas iegūti no tirdzniecībā pieejamiem tirgus ziņojumiem, valsts uzraudzības pasākumiem un citiem atbilstīgiem un precizētiem avotiem, un šajā informācijā iekļauj datus par citu vielu devām, kas pievienotas konkrētai pārtikai vai pārtikas kategorijām;
                           
                        
                              4)
                           
                           
                              informāciju par valsts pasākumiem, tostarp tiesību aktiem un cita veida pasākumiem, kas pieņemti vai veikti nolūkā ierobežot vai aizliegt citu vielu lietošanu pārtikas ražošanā, tostarp attiecībā uz uztura bagātinātājiem.
                           
                        
            
   
      II PIELIKUMS
      
         Dalībvalstu sniegtās informācijas noformēšanas modelis
      
      
         Tirgus pārmaiņas attiecībā uz pārtiku, kam pievienoti vitamīni un minerālvielas
      
      
                  Sniedzamās informācijas veids
               
               
                  Datu avots
               
            
                  Dažādu pārtikas produktu, kam pievienoti vitamīni un minerālvielas, tirgus daļa konkrētajā valstī pa pārtikas kategorijām, kas kā 20 galvenās pārtikas kategorijas definētas pārtikas klasifikācijas sistēmā FoodEx
                      (1), izņemot īpašai diētai paredzētu pārtiku un uztura bagātinātājus.
               
               
                   
               
            
                  Tirgus lieluma tendences attiecībā uz pārtiku, kam pievienoti vitamīni un minerālvielas, un jo īpaši informācija par tirgu pirms un pēc Regulas (EK) Nr. 1925/2006 piemērošanas sākuma datuma.
               
               
                   
               
            
         Tādas pārtikas patēriņa modeļi, kam pievienoti vitamīni un minerālvielas
      
      
                  Sniedzamās informācijas veids
               
               
                  Datu avots
               
            
                  Tādas pārtikas vidējie patēriņa līmeņi populācijas griezumā, kam pievienoti vitamīni un minerālvielas.
                  Pārtikas, kam pievienoti vitamīni un minerālvielas, vidējie patēriņa līmeņi pa šādām iedzīvotāju grupām:
                  
                              —
                           
                           
                              pieaugušie (vecumā no 18 gadiem un vairāk),
                           
                        
                              —
                           
                           
                              bērni (vecumā līdz 18 gadiem), vajadzības gadījumā pa atsevišķām vecuma grupām, un
                           
                        
                              —
                           
                           
                              pa pārtikas kategorijām, kas kā 20 galvenās pārtikas kategorijas definētas pārtikas klasifikācijas sistēmā FoodEx, izņemot īpašai diētai paredzētu pārtiku un uztura bagātinātājus.
                           
                        
               
                   
               
            
                  Pārtikai pievienoto vitamīnu un minerālvielu daudzumi, sīkāk izdalot 20 galvenās pārtikas kategorijas saskaņā ar pārtikas klasifikācijas sistēmu FoodEx. Norāda vai nu pievienoto daudzumu, vai pievienotā daudzuma amplitūdu.
               
               
                   
               
            
                  Novērotās pārmaiņas tādas pārtikas patēriņa modeļos, kam pievienoti vitamīni un minerālvielas, ar precizētiem bāzes datiem, kuri izmantoti, lai salīdzinātu patēriņu pirms un pēc Regulas (EK) Nr. 1925/2006 piemērošanas datuma.
               
               
                   
               
            
         Uzņemtās vitamīnu un minerālvielu devas
      
      
                  Sniedzamās informācijas veids
               
               
                  Datu avots
               
            
                  Iedzīvotāju uzņemtās vidējās vitamīnu un minerālvielu devas.
                  Uzņemtās vidējās vitamīnu un minerālvielu devas pa šādām iedzīvotāju grupām:
                  
                              —
                           
                           
                              pieaugušie (vecumā no 18 gadiem un vairāk),
                           
                        
                              —
                           
                           
                              bērni (vecumā līdz 18 gadiem), vajadzības gadījumā pa atsevišķām vecuma grupām.
                           
                        
               
                   
               
            
                  Uztura apsekojumu metodika (galvenokārt uztura novērtēšanas metodes, vecuma grupas, iedzīvotāju apakšgrupas).
               
               
                   
               
            
                  Novērotās pārmaiņas attiecībā uz uzņemtajām vitamīnu un minerālvielu devām ar precizētiem bāzes datiem, kas izmantoti, lai salīdzinātu uzņemtās devas pirms un pēc Regulas (EK) Nr. 1925/2006 piemērošanas sākuma datuma.
               
               
                   
               
            
         Tādu vielu pievienošana, kas nav vitamīni un minerālvielas
      
      
                  Sniedzamās informācijas veids
               
               
                  Datu avots
               
            
                  Pārtikas produktu, tostarp uztura bagātinātāju, kam pievienotas citas vielas, tirgus daļa konkrētajā valstī, norādot šādas izmantoto vielu kategorijas:
                  
                              1)
                           
                           
                              aminoskābes;
                           
                        
                              2)
                           
                           
                              enzīmi;
                           
                        
                              3)
                           
                           
                              prebiotiķi un probiotiķi;
                           
                        
                              4)
                           
                           
                              neaizstājamās taukskābes un citas īpašās taukskābes;
                           
                        
                              5)
                           
                           
                              botāniskās piedevas un ekstrakti;
                           
                        
                              6)
                           
                           
                              citas vielas.
                           
                        
               
                   
               
            
                  Tirgus lieluma tendences, un jo īpaši informācija par tirgu pirms un pēc Regulas (EK) Nr. 1925/2006 piemērošanas sākuma datuma.
               
               
                   
               
            
                  Valsts pasākumi, kuru mērķis ir pārtikas, tostarp uztura bagātinātāju ražošanā ierobežot vai aizliegt lietot citas vielas.
               
               
                   
               
            
         (1)  Eiropas Pārtikas nekaitīguma iestāde; pārtikas klasifikācijas un raksturojuma sistēma FoodEx (projekts, 1. pārskatīšana). Supporting Publications 2011:215 (438. lpp.). Pieejams tiešsaistē: www.efsa.europa.eu.